14. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1 της 7/22 Ιαν. 1965 (ΦΕΚ Α΄ 11) Περί χορηγήσεως ειδικού επιδόματος από 1.1.1965 εις Εφημερίους υπηρετούντας εις χωρία και κωμοπόλεις πληθυσμού μέχρι 1.500 κατοίκων. Λαβόν υπ’ όψει: 1)Την διάταξιν της παρ. 4 του άρθρ. 21 του Α.Ν. 1502/1950, δυνάμει της οποίας επιτρέπεται η δια πράξεως του Υπουργικού Συμβουλίου ρύθμισις των αποδοχών των Εφημερίων. 2)Την εν προκειμένω Κυβερνητικήν απόφασιν. 3)Σχετικήν εισήγησιν του επί των Οικονομικών Υπουργού, αποφασίζει: Την από 1ης Ιανουαρίου του έτους 1965 χορήγησιν εις τους Εφημερίους τους μισθοδοτουμένους δυνάμει των διατάξεων του Α.Ν. 536/1945 εις βάρος του χρηματιστικού λογ/σμού «Κεφάλαια προς πληρωμήν μισθών Εφημεριακού Κλήρου» και υπηρετούντας εις χωρία και κωμοπόλεις πληθυσμού μέχρι 1.500 κατοίκων, ειδικού επιδόματος εκ δραχ. 500 μηνιαίως, καταβαλλομένου υφ’ ους όρους και προϋποθέσεις καταβάλλεται και ο μισθός αυτών. Το επίδομα της παρούσης δεν λαμβάνεται υπ’ όψιν κατά τον υπολογισμόν των επιδομάτων του Νόμ. 3859/1958. 